מורית בארי

מורית בארי (נולדה ב-7 בספטמבר 1966) היא רופאת ילדים ישראלית. מנהלת בית החולים השיקומי לילדים אלי"ן, משנת 2011. נולדה במינכן, גרמניה. בתם של הפרופסור מיכאל שפיר ודפנה שפיר, נכדתו של המדינאי מוריס פישר, על שמו היא קרויה. עלתה עם משפחתה לישראל בהיותה תינוקת. למדה בבית הספר היסודי הנרייטה סאלד בירושלים, וסיימה את לימודיה התיכוניים בבית חינוך – תיכון עירוני ג' בעיר. שירתה בצה"ל בין השנים 1984–1986 בחיל המודיעין. למדה רפואה באוניברסיטה העברית בירושלים, עם התמחות ברפואת ילדים בבית החולים הדסה הר הצופים. השלימה את לימודי הרפואה בשנת 1999. בשנת 2009 סיימה גם תואר שני במינהל ציבורי בבית הספר לממשל באוניברסיטת הרווארד, וכן הכשרת מנהלים בין תחומית במרכז הבינתחומי הרצליה בשנת 2013. נשואה לפר' רונן בארי, קרדיולוג בבית החולים הדסה עין כרם, אם לשלושה בנים וסבתא לנכדה. מתגוררת במבשרת ציון. בשנים 1999–2000 שימשה בארי כרופאה בכירה ומנהלת מרפאת פגיעות חוט שדרה בילדים בבית חולים אלי"ן, וכן פתחה והרחיבה את מערך אשפוז הבית ילדים של שירותי בריאות כללית. בשנת 2002 מונתה כרופאה בכירה ביחידה לשיקום נשימתי ילדים, וכן כמנהלת מרפאת הפרעות אכילה רב-מקצועית לילדים בבית החולים אלי"ן. בין השנים 2003–2005 שימשה גם כיועצת במרכז הישראלי לדיסאוטונומיה משפחתית בבית חולים הדסה הר הצופים. בין השנים 2005–2008 שימשה כיועצת מיוחדת לרפואת ילדים עם הנשמה מכנית כרונית במרכז הרפואי הרצוג. לאחר שובה מלימודי התואר השני, בשנת 2010, מונתה לסמנכ"לית בית החולים אלי"ן, ובשנת 2011 מונתה כמנכ"לית בית החולים. נוסף על תפקידה כמנהלת בית החולים, בארי היא גם המייסדת והמנהלת של המרפאה לשיקום אכילה בקרב תינוקות ופעוטות. בתקופת כהונתה עבר בית החולים תהליך קידום טכנולוגי הכולל הקמת "מרחב חדשנות", המיועד לפיתוח פתרונות טכנולוגיים מתקדמים לילדים עם מוגבלויות, בשיתוף עם מתנדבים, מהנדסים ומטפלים. מרכז זה כולל מעבדה ביו-מכנית עם מדפסות תלת-מימד ומכשור חדיש, המאפשר יצירת אמצעים ייחודיים לשיפור תפקודם של הילדים המאושפזים. בארי חברה במספר ועדות מקצועיות בתחום רפואת הילדים: ועדת ייעוץ לרפואת ילדים, משרד הבריאות ועדת ייעוץ לשיקום גופני, משרד הבריאות ועדה משנה לשיקום ילדים, משרד הבריאות ועדה מיוחדת לטיפול פליאטיבי לילדים, משרד הבריאות הוועדה המדעית, כנס החברה הישראלית לשיקום גופני הוועדה המדעית, כנס פגיעת מוח ופיתוח התפתחותי במזרח אירופה והמזרח התיכון 2024 – תואר דוקטור לשם כבוד מטעם האוניברסיטה הפתוחה. 2023 – אות המצוינות על תרומה לחברה מטעם המכללה האקדמית הדסה ירושלים. 2019 – פרס משרד הבריאות למצוינות בקידום זכויות ונגישות ילדים על מכונות נשימה לחיים בקהילה. מאמריה של ד"ר מורית בארי באתר ג'רוזלם פוסט (באנגלית) ד"ר מורית בארי, ד"ר בארי בשבילכם: לרופאה הזו נמאס שקוראים לה בשמה הפרטי, באתר וואלה!, 2 באפריל 2021 ד"ר מורית בארי: "לנשים פונים בשם הפרטי ולגברים פונים בתואר", ראיון עם ד"ר מורית בארי, בפודקאסט "עסוקה", פרק 6, 27 באוקטובר 2021 יעל נגיד-מזרחי, המשכורת הראשונה של מנכ"לית בית החולים אלי"ן, באתר "מקור ראשון", 29 במאי 2022 "נעשה כל מה שצריך כדי לשקם את הילדים", באתר ynet ‏, 3 בנובמבר 2022 אליאב בטיטו, למען מטרה טובה: מנכ"לית בית החולים שקופצת ממטוסים, באתר מעריב online ‏, 1 בינואר 2023 ד"ר מורית בארי וערן מזרחי "סוגרים מעגל", ראיון עם ד"ר מורית בארי, בפודקאסט "סיפור אחד", פרק 23, ספטמבר 2023 יובל בגנו, מנכ"לית בית החולים השיקומי אלי"ן: "כשהתותחים רועמים, החלשים סובלים יותר", באתר מעריב online ‏, 3 בדצמבר 2023 אלכסנדרה לוקש, מנהלת בית החולים רותחת על הורים שלא מחסנים את ילדיהם: "מה עובר עליכם?", באתר ynet ‏, 1 ביולי 2024 עדי זורע, "נשים טובות מאוד בלהילחם למען רעיון ופחות למען עצמן", באתר "כל העיר", ‏8 ביולי 2017 דינה חלוץ, מנכ"לית בי"ח אלי"ן מגייסת כספים דרך מסע אופניים: "שיקום ילדים – התחום הכי מפסיד", באתר ynet, 6 בנובמבר 2022, בעיתון לאשה מיקרוסופט תרמה חבילות Xbox מונגשות לבית החולים השיקומי אלי"ן, באתר "אנשים ומחשבים", 13 ביולי 2020 ליאור נוביק, ‏במסגרת יריד חדשנות בבית החולים אלי"ן: הוצגו החידושים האחרונים לטובת שיקום הילדים, באתר מעריב אונליין, 28 בדצמבר 2022